Trelis/gawiki huggingface dataset:
Iris pseudacorus. Is bláth é Iris pseudacorus nó feileastram a aimsítear in uiscí éadomhain ar fud na hEorpa, oirthear na hÁise agus iarthuaisceart na hAfraice. Is speiceas é den ghéineas "Iris" "nó "Iridaceae"". 
Bíonn sé faoi bláth ó deireadh Mí Bealtaine go Lúnasa. Tá sé le feiscint ar fúd na hÉireann agus athnaítear mar planda dúchasach é. Bíonn bláth buí le peiteal chomh mór le 8cm go 10cm. 
Sa bhfómhar tá faighneog mór trí-dhéagláin lán de síolta ar a bharr.
Loch Titicaca. Loch atá suite ar an teorainn idir an Bholaiv agus Peiriú i Meiriceá Theas é Loch Titicaca. Is é an loch leis an toirt chiúbach agus an dromchla is mó ar an mór-roinn úd.
Calcúta. Cathair Indiach í Calcúta (Beangáilis: "Kolkata" কলকাতা), nó Calcutta mar a thugtaí uirthi roimh na bliana 2001, atá suite in oirthear na tíre ar bhruach oirthearach na hAbhainn Hooghly. Príomhchathair an stáit Beangál Thiar atá inti, agus príomhchathair na hIndia suas go dtí an bhliain 1911, le tinn ré an Raj Briotanach. 
Tá daonra thart ar 4.5 milliún sa chathair féin, le timpeall 9 milliún eile sa cheantar máguaird. Is í an tríú ceirtleán uirbeach is mó sa tír, agus an ceathrú cathair is mó chomh maith.
Tagairtí.
̪
An Clochán Liath. Is baile é An Clochán Liath ("Dungloe" as Béarla) i gContae Dhún na nGall. Cé go bhfuil sé sa Ghaeltacht, níl mórán Gaeilge á labhairt sa bhaile níos mó. Is é an Clochán Liath príomhbhaile cheantar Na Rosa, agus tá clú agus cáil air mar bhaile thurasóireachta mar gheall ar Fhéile Mháire an Chlocháin Léith ("Mary From Dungloe") a mheallann na mílte gach mí Lúnasa.
Sa bhliain 2016, bhí 1,164 duine ina gcónaí sa bhaile.
Tábla Daonra.
Déantar achoimre ar athruithe ins an daonra ins na blianta anuas ins an tábla seo thíos:
Ailt an Chorráin. Is baile í Ailt an Chorráin ("Burtonport" as Béarla) i gContae Dhún na nGall, Éire. Tá an baile sa Ghaeltacht agus is port tábhachtach iascaireachta é.
Sa bhliain 2011, bhí 304 dhuine ina gcónaí sa bhaile, laghdú 19 nduine (-5.9%) ó 2011, agus ardú 34 dhuine (+12.6%) ó 2006.
Déantar achoimre ar na staitisticí seo sa tábla thíos:
Ard an Rátha. Is baile i gContae Dhún na nGall, Éire é Ard an Rátha ("Ardara" as Béarla). Is baile beag é, ach tá forbairt agus fás ag teacht ar an bhaile le blianta beag anuas: i 2016, bhí 732 duine ina gcónaí ann, ardú de 168 duine, nó 29.8%, ó 2006.
Tábla Daonra.
Déantar achoimre ar athruithe ins an daonra ins na blianta anuas ins an tábla seo:
Bun Cranncha. Is baile é Bun Cranncha ("Buncrana" as Béarla) i gContae Dhún na nGall, Éire. Is é Bun Cranncha an darna baile is mó sa chontae i ndiaidh Leitir Ceanainn agus an baile is mó in Inis Eoghain; é le daonra 6,785 scaipthe thar achar 8.3km², sa bhliain 2016. Tá sé suite ar chósta Loch Súilí, an t-inbhear is doimhne san Eoraip. Bunaíodh an lonnaíocht sa 15ú aois thart ar chaisleán chlann Uí Dhochartaigh, ach níl ach an Daingean fágtha go fóill.
Timur Bacach. Rí Mongólach ab ea Timur, Emir Timur, Amir Temur تیمور - Tēmōr, "Tīmūr bin Taraghay Barlas", nó "Timūr Gurkānī" (1336 – 19 Feabhra 1405). Rialaigh sé impire san Áise. Mac Taraghay, a rialaigh treibh i lár na hÁise, ab ea é.
Míle Oíche agus Oíche. Bailiúchán finscéalta ó na tíortha Ioslamacha é Míle Oíche agus Oíche, nó na hOícheanta Arabacha, mar a thugtar orthu go minic i dtíortha an Bhéarla. Is é fráma an scéil go bhfuil col glactha ag an Rí Shahryar leis na mná go léir, agus é tar éis a chéad bhean chéile a mharú, nuair a fuair sé amach nach raibh sí dílis dó. Ansin, bhí sé ag pósadh mná i ndiaidh mná, agus iad á gcur chun báis ar an chéad lá tar éis lá a bpósta. Sa deireadh, thairg iníon an Ard-Visír, Sheherazade, an rí a phósadh. Le teacht an tráthnóna, thosaigh Sheherazade scéal a insint dá fear céile, ach níor inis sí deireadh an scéil, agus mar sin, b'éigean don Rí Shahryar bás an chailín a chur ar fionraí, go dtí go gcluinfeadh sé deireadh an scéil. Chuala, ach ansin, thosaigh an cailín ar an gcéad scéal eile, agus b'éigean do Shahryar an pionós báis a chur ar fionraí in athuair. Sa deireadh, chaith sé míle oíche agus oíche ag cloisteáil lena bhean chéile ag scéalaíocht, agus ina dhiaidh sin, ní bhfuair sé óna chroí a thuilleadh Sheherazade a chur chun báis.
Maidir leis na scéalta sa bhailiúchán, tháinig siad óna lán foinsí cosúil le béaloideas na hAraibe is na hÉiméine, chomh maith le miotaseolaíocht na Measpatáime, an litríocht Pheirseach, an Éigipt, an tSiria, an Mhion-Áise agus eile. Is féidir a rá gurb é an bailiúchán réamh-Ioslamach de scéalta Peirseacha, "Hazar Afsan" ("Míle Scéal") an chéad síol le Míle Oíche agus Oíche. Tabhair faoi deara gur ainmneacha Peirsise iad Sheherazade agus Shahriyar - "bean ón gcathair" is brí le Sheherazade, agus ciallaíonn Shahriyar "rí" nó "flaith".
Creidtear go dtéann "Míle Oíche agus Oíche" mar choincheap siar go dtí an naoú haois i ndiaidh bhreith Chríost, ach níl lámhscríbhinní Araibise fágtha againn a bheadh chomh sean sin. An lámhscríbhinn is sine atá ann, breacadh síos í sa cheathrú haois déag.
Cuireadh an chéad suim i "Míle Oíche agus Oíche" san Iarthar sa naoú haois déag, nuair a tháinig an chéad aistriúchán Fraincise i gcló, an ceann a rinne Antoine Galland. Maidir leis an leagan Iartharach, tá scéalta áirithe ann nach bhfuil ar fáil sna leaganacha Araibise den bhailiúchán, cosúil leis an gceann faoi lampa draíochta Aladdin, an ceann faoi Ali Baba agus an daichead robálaithe, nó an ceann faoi Sindbad na Seacht dTuras Mara. Is dócha gur fíor-fhinscéalta Arabacha iad sin freisin, ach fuair na haistritheoirí Iartharacha ó fhoinsí eile iad.
An Prionsa. Tráchtas is ea An Prionsa ("Il Principe"}. Scríobh an scríbhneoir Niccolò Machiavelli é sa bhliain 1537. Tugann an tráchtas comhairle neamhscrupallach don mhonarc. Saghas treoirleabhair do phrionsa Iodáileach ar conas an stát a rialú is ea é.
Snámh. Nuair a bhíonn duine ag snámh, bíonn sé ag gluaiseacht san uisce, gan cúnamh de ghnáth. Is féidir leis an snámh bheith úsáideach agus is féidir leis bheith ina chaitheamh aimsire nó ina spórt freisin. Is iad folcadh, fuarú, taisteal, iascaireacht, éalú agus spórt na húsáidí is mó a bhaineann leis.
Bán. Is dath é bán. Nuair a chuirtear na dathanna go léir sa speictream infheicthe le chéile, feictear an dath bán. Dath neamthchrómatach atá ann, mar níl fordhath ar bith aige. Is féidir solas bán a fheiceáil má chuirtear dearg, glas agus gorm le chéile.
Gorm. Feiceann tú an dath gorm nuair a fheiceann tú solas le tonnfhad ceannasach idir 440–490 nm. Príomhdhath suimitheach is ea é. Siombail leac oighir, uisce, na spéire, chailm agus bhróin is ea an dath gorm.
Georgy Malenkov. Polaiteoir Sóivéadach de phór Macadónach ab ea Georgy Maximilianovich Malenkov (Rúisis: Гео́ргий Максимилиа́нович Маленко́в, "Georgij Maksimilianovič Malenkov"; 8 Eanáir, 1902 – 14 Eanáir, 1988). Bhí Malenkov ina dhlúth-chomhoibritheoir le hIósaf Stailín, agus i ndiaidh a bháis, ina cheannaire ar an Pháirtí Cumannach . 
Luathshaol.
Tar éis dó a bheith ainmnithe mar iarrthóir don Pholitburo, tháinig Malenkov isteach ann sa bhliain 1946. 
Ní túisce a bhí sé isteach ann nuair a thit sé as fabhar le Stailín, mar gheall ar iomaíocht nua ó Andrei Zhdanov agus Lavrentiy Beria. 
Bhí Malenkov in ann meas an cheannaire a bhuachaint ar ais, go háirithe le titim Zhdanov. D'aontaigh Malenkov agus Beria le chéile, agus d'fhan an bheirt slán sábháilte nuair a ghlanadh comhghuaillaithe Zhdanov go léir ón pháirtí agus seoladh iad chuig na gcampaí géibhinn. 
Ard-oifig.
Sa bhliain 1952, ceapadh Malenkov mar Rúnaí an Lárchoiste CPSU, páirt den Ardrúnaíocht (an Secretariat). 
Chaith Malenkov tréimhse ghearr in oifig mar cheannaire na tíre ar fad idir mí na Márta agus mí Meán Fómhair 1953 tar éis bás a chomhghuaillí Stailín. Ardaíodh Malenkov suas go dtí an oifig is airde a bheadh aige riamh. Le tacaíocht Bheria, d'éirigh sé chun a bheith ina Chathaoirleach ar Chomhairle na nAirí. Mar sin, bhí sé ina Cheannaire ar an Pháirtí Cumannach sa tír, 
Bhí air éirí as ar an 13 Márta, ámh, de bharr cur in aghaidh láidir ó bhaill eile den Phraesaidiam. Thóg Nicíte Cruistsiof an oifig Céad-Rúnaí i mí Meán Fómhair, rud a chur tús le tréimhse "duumvirate", nó cumhachtroinnt idir eisean agus Malenkov.
Ach d'fhan Malenkov san oifig ar feadh dhá bhliain. Bhí sé mar Phríomh-aire ar Aontas na Sóivéide idir na blianta 1953 agus 1955. 
I rith na blianta seo, bhí Malenkov glórach agus oscailte ina mhí-shástacht le h-airm núicléacha. Chomh maith le sin, bhí sé i bhfabhar an geilleagar a áth-dhíríú ar earraí tomhaltais in áit tionscail trom, rud a dhéanfadh a chomharba Cruistsiof (1955-1964) níos déanaí.
Turnamh.
B'éigean do Mhalenkov a phost a fhágáil i mí Feabhra 1955, nuair a thosaíodh ionsaithe air mar gheall ar a chomhghuaillíocht le Beria (eisean a chuireadh chun báis mar bhrathadóir i mí na Nollag 1953), agus an mhoill leis na leasuithe a bhí geallta aige, athshlánaíodh na bpríosúnach polaitíochta ach go háirithe. 
D'fhan Malenkov sa Phraesaidiam, a tháinig isteach in áit an Pholitburo. 
Sa bhliain 1957, áfach, bhí air éirí as arís nuair a rinne sé iarracht mí-rathúil an ruaig a chur ar Chruistsiof, i gcomhoibriú le Nikolai Bulganin, Vyacheslav Molotov, agus Lazar Kaganovich ("an Grúpa Frith-Pháirtí", mar a thugtaí orthu). 
Níor daoradh iad chun báis, mar a ndéantaí i laethanta Stáilín, ach cuireadh laghdú ollmhór ar an tionchar a bhí acu ar pholaitíocht na tíre. 
Deoraíocht agus bás.
Sa bhliain 1961, caitheadh Malenkov amach ón pháirtí Cumannach.Cuireadh é ar deoraíocht taobh istigh den Aontas Sóivéadach. Tar éis tamaill, ghlac sé post nua mar bhainisteoir ar ghléasra hidrileichtreach san Chasacstáin. 
Ina bhlianta deireanach, canadh sé leis an gcór in Ardeaglais Yelokhovsky, i Moscó. 
Ní bhfuair a bhás aird ar bith ón stát sa bhliain 1988.
Dearg. Solas le tonnfhad ceannasach idir 625-740 nm a bhíonn i gceist leis an dath dearg. Príomhdhath suimitheach is ea é. Ní féidir le duine daonna aon tonnfhad níos faide ná an tonnfhad seo a fheiceáil.
Lúthchleasaíocht. Is éard atá i gceist le lúthchleasaíocht, nó lúthchleasaíocht raoin agus faiche, ná saghas spóirt ina úsáidtear gníomhaíocht choirp ar nós reathaíocht, caitheamh agus léim chun comórtas a bhuachaint.
De ghnáth, déantar idirdhealú eatarthu idir raonmhíreanna agus coimhlintí faiche.
Éamon Mac Giollamóir. Is polaiteoir Éireannach é Éamon Mac Giollamóir (Béarla: "Eamon Gilmore")(24 Aibreán 1955 a rugadh é), a bhí ina cheannaire ar Pháirtí an Lucht Oibre idir 2007 agus 2014. Is Teachta Dála é ar son Dhún Laoghaire sa Dáil ó 1989 agus sa bhliain 2011 ghlac sé ról an Tánaiste agus Aire Gnóthaí Eachtracha. D'fhógair sé ar an 26 Bealtaine 2014 go raibh ag éirí as a phost mar cheannaire an pháirtí agus go mbeadh sé ag éirí as ról an Tánaiste ar an 4 Iúil 2014 tar éis gur éirigh go dona lena pháirtí sna toghcháin áitiúla agus Eorpacha.
Saol.
Rugadh Éamon Mac Giollamóir ar an 24 Aibreán 1955 sa Chealtrach, Contae na Gaillimhe. Fuair sé a chuid oideachais meánscoile i gColáiste Ghearrbhaile, Béal Átha na Sluaighe agus ina dhiaidh sin d'fhreastail sé ar Ollscoil na hÉireann, Gaillimh áit ar chaith sé bliain mar Uachtarán Aontais na Mac Léinn. Bhí sé ina Uachtarán ar Aontas na Mac Léinn in Éirinn ó 1976 go 1978. Ag an am sin, bhí a ainm luaite le Sinn Féin Oifigiúil. Sa bhliain 1985, toghadh Mac Giollamóir mar chomhalta ar Chomhairle Contae Bhaile Átha Cliath. Toghadh é do Dháil Éireann den chéad uair ag olltoghchán na bliana 1989 agus atoghadh é ag gach olltoghchán ó shin i leith. 
Idir 1994 agus 1997 ba Aire Stáit é ag Roinn na Mara. Ó 1992 ba bhall den Daonlathas Clé é go dtí gur nascadh an páirtí sin le Páirtí an Lucht Oibre sa bhliain 1999. Nuair a d'éirigh Pat Rabbitte as ceannaireacht an pháirtí i mí Lúnasa 2007, d'fhógair Mac Giollamóir go mbeadh sé ina iarrthóir don cheannaireacht. Fuair sé tacaíocht fhorleathan taobh istigh den pháirtí agus fógraíodh ina cheannaire é d'aon ghuth ar an 6 Meán Fómhair gan ballóid ar bith.
Níór ghlac sé páirt in Olltoghchán 2016.
Cairbre. Sráidbhaile beag Éireannach é Cairbre (Béarla: "Carbury", ach uaireanta feictear "Carbery" chomh maith), atá suite in iarthuaisceart Chontae Chill Dara, ar an mbóthar R402 idir an Bóthar Buí agus Éadan Doire, gar don teorainn le Contae Uíbh Fhailí. 
Stair.
Tá fianaise scríofa ann de lonnaíocht sa cheantar ó na laethanta págánacha i leith. Ar Sidh Nechtain a bhí an lonnaíocht seo dírithe, nó Cnoc Chairbre mar a thugtar inniu air. File iomráiteach a bhí ina Rí Laighean a bhí i Nechtain, agus thóg seisean daingean gar do mullach an chnoic. Tá tobar naofa ag bun an chnoic chomh maith atá mar fhoinse na Bóinne. Nuair a leag an Chríostaíocht cos sa tír den chéad uair, thugadar Tobar na Tríonóide air, an leagan atá i bhfeidhm ó shin i leith. 
Naisc sheachtracha.
Comhairle Bhéaloideas Éireann 1985. ISBN 0-901120-90-1,lch 660. https://www.jstor.org/stable/20522294
Oíche Chiúin. Cumadh an t-amhrán naofa Nollag, Oíche Chiúin ("Silent Night") ag an teagascóir agus orgánaí Franz Gruber agus an cléireach Joseph Mohr. Casadh é don chéad uair ar 24 Nollaig 1818 in eaglais naomh Nioclás in Oberndorf in Salzburg san Ostair. Is é ceann de na hamhráin naofa Nollag is aitheanta ar domhan é. 
Liricí.
Is iad na focail (as Gaeilge) ná:
Tom O'Sullivan. Iar-pheileadóir is ea Tom O'Sullivan. As Contae Chiarraí dó. D'imir sé le CLG Coiste Chontae Chiarraí. Is garda síochána é.
Diarmuid Ó Murchú. Iar-pheileadóir is ea Diarmuid Ó Murchú (Béarla: Diarmuid Murphy). As an Daingean i gContae Chiarraí dó. D'imir sé mar chúl báire le Ciarraí agus a chumann áitiúil, CLG Daingean Uí Chúis.
D'éirigh sé as an imirt tar éis dó a bheith ar fhoireann rathúil Chiarraí a bhain Craobh na hÉireann amach sa bhliain 2009. Bronnadh a thríú duais All-Star air mar aitheantas chomh maith.
Killian Young. Peileadóir is ea Killian Young. As Contae Chiarraí dó. Rugadh é sa bhliain 1987. Imríonn sé le Ciarraí agus bronnadh an gradam "Óg-imreoir na Bliana" air sa bhliain 2007.
Aodhán Ó Mathúna. Peileadóir is ea Aodhán Ó Mathúna (Béarla: "Aidan O'Mahony") a rugadh ar an 6 Lúnasa 1982. As Contae Chiarraí dó. D'imir sé le foireann Chiarraí. Ghlac Ó Mathúna páirt sa chéad sraith "Dancing with the Stars" sa bhliain 2017. Bhuaigh sé an chomórtas le Valeria Milova.
Pádraig Reidy. Peileadóir is ea Pádraig Reidy. As Contae Chiarraí dó. Imríonn sé le CLG Coiste Chontae Chiarraí
Marc Ó Sé. Peileadóir is ea Marc Ó Sé. As Contae Chiarraí dó. Imríonn sé le foireann an chontae agus lena chlub, An Ghaeltacht. Ba pheileadóirí clúiteacha iad a uncail Páidí agus a dheartháir Darragh. Tá deartháir eile, Tomás, ag imirt le foireann an chontae fós.
Déaglán Ó Súilleabháin. Peileadóir is ea Déaglán Ó Súilleabháin (Béarla: "Declan O'Sullivan"). As Contae Chiarraí dó. Imríonn sé ina thosaí le Contae Chiarraí agus a chlub Piarsaigh na Dromoda. Tá gradaim All-Star buaite aige faoi dhó, agus b'eisean captaen na foirne nuair a bhuaigh Ciarraí an Chraobh sna blianta 2006 agus 2007.
Paul Galvin. Peileadóir is ea Pól Ó Gealbháin (Béarla: "Paul Galvin"), a rugadh ar an 15 Feabhra 1980. As Contae Chiarraí dó, d'imir sé le foireann Chiarraí, agus bhí sé ina chaptaen ar an bhfoireann don bhliain 2008.
Imríonn sé iomáint lena chlub chomh maith.
Séamus Ó Scannláin. Peileadóir is ea Séamus Ó Scannláin (Béarla: "Séamus Scanlon"). As Contae Chiarraí dó. Imríonn sé le CLG Coiste Chontae Chiarraí
Colm Cúipéir. Peileadóir is ea Colm Cúipéir (Béarla: "Colm "Gooch" Cooper") a rugadh ar an 3 Meitheamh 1983. Is as Contae Chiarraí é. Imríonn sé le foireann Chiarraí. Tugtar "Gooch" air mar leasainm.
Saol.
Thosaigh Cooper ag imirt le foireann Chiarraí sa bhliain 2002, agus bhuaigh se gradam All-Star an bhliain sin. Bhuaigh “Gooch” corn na hÉireann don chéad uair sa bhliain 2004 agus bronnadh All-Star air arís. Chaill Ciarraí an cluiche ceannais an bhliain ina dhiaidh sin ach in ainneoin sin fuair Cooper gradam All-Star.
Bhuaigh Ciarraí ar Mhaigh Eo i gcluiche ceannais 2006. Sa bhliain 2007, bhuaigh siad craobh na hÉireann arís agus b'All-Star é Cooper. D'imir siad sa chluiche ceannais don chúigiú bliain as a chéile sa bhliain 2008 ach bhuaigh Tír Eoghain orthu. 
Sa bhliain 2009, ní raibh Cooper ag imirt ag barr a réime ag tús na bliana. Bhí sé réasúnta ciúin sna cluichí i gCraobh na Mumhan, agus ansin fágadh seisean agus Tomás Ó Sé ar an taobhlíne don chluiche in aghaidh Aontroma. Tháinig sé chun solais gurb é pionóis a bhí i gceist, ós rud é go raibh an bheirt acu amach ar an ól tar éis chluiche amháin eile. Mar sin féin, seoladh chun pháirc é níos déanaí sa chluiche, áfach, agus bhí páirt lárnach aige i mbua na Ríochta ar an lá seo. Bhí an chuma ar an scéal go raibh ceacht foghlamtha ag Cooper, agus chruthaigh sé an méid sin le taispeántas thar barr in aghaidh Bhaile Átha Cliath sa chéad chluiche eile. D'aimsigh sé cúl cinniúnach go luath ar an lá seo, agus chríochnaigh sé an cluiche le 1-08. Bhí bua ollmhór ag an Ríocht, le seacht gcúilín déag le spáráil i ndeireadh na dála.
Cíarán Mac Donnchaidh. Is peileadóir é Cíarán Mac Donnchaidh. (Béarla: "Kieran Donaghy") Rugadh ar an 1ú Márta 1983 i gContae Chiarraí é. D'imir sé le foireann Peil Ghaelach Chiarraí ó 2004-2018. Is é Aibhistín de Staic a chlub áitiúil i dTrá Lí. Bhuaigh Cíarán Mac Donnchaidh ceithre bhuinn Craobh Peile Sinsearach Uile-Éireann, ocht gCraobhchomórtais Mumhan agus trí theideal Náisiúnta Sraith le Ciarraí. Fuair sé trí Gradaim Réaltaí freisin.
Teaghlaigh.
B'as Tír Eoghain dá athair agus as Trá Lí dá mháithir. Bhí caidreamh achrannach aige lena athair. Scar a thuismitheoirí nuair a bhí sé óg. Ba altra san ospidéal áitiúil í a mháithir.
In Eanáir 2013, Phós sé a chailín fadtéarmach Hilary Stephenson i gCoireán, Contae Chiarraí. Déag a sheanmháthair sa bhliain 2015 duine a bhí mar mháthair eile air. 
Luathshaol.
Cheannaigh a athair capall air a dtugtar Palo. Bhí suim ag Cíarán agus a athair sna gcapaill. Bhí a dhaid tugtha don gealltóireacht ar na gcapaill. Dhíol a athair Oliver a chapall chun fiaca cearrbhachais a glanadh.
Nuair a bhí sé aon bhliain déag d'aois dfhuadaigh a athair é agus a mháthair ar obair san ospidéal agus thóg sé ar siúl é go dtíTír Eoghain. Thug na gardaí ar ais go Ciarraí é.
Thugadh a athair cuairt ar Ciarán agus a deirifiúr agus deartháir chuile Shatharn. D'fhill a athair ar Thír Eoghan agus Ciarán in aois a sé mbliana déag. 
Bhí post aige i dtús i Supermacs 
Saol Pearsanta.
Tá sé ag streachailt le disléicse I rith a shaol ar fad. B'shin an chúis gur fhág sé a phost sa bhanc.
Gairme Spóirt.
Ar dtús, d'imir Cíarán do na mhionaoisigh Chiarraí agus tar éis sin d'imir sé le Ciarraí faoi 21.
Eoin Brosnan. Peileadóir Ciarraíoch is ea Eoin Brosnan. As Cill Airne dó. D'imir sé caid le sinsir an chontae mar thosaí ó 2000 go 2009. Is aturnae cáilithe é.
Bryan Sheehan. Peileadóir is ea Bryan Sheehan. As Contae Chiarraí dó. Imríonn sé le CLG Coiste Chontae Chiarraí
Darragh Ó Sé. Peileadóir is ea Darragh Ó Sé, a rugadh ar an 1 Aibreán 1975. As Contae Chiarraí dó agus is ceantálaí é ó thaobh ghairm de. Imríonn sé lena chlub, an Ghaeltacht, agus d'imir sé le foireann Chiarraí idir 1994 agus 2009. Imreoirí mór agus láidir atá ann, d'éirigh sé as an imirt idirchontae agus é fós ag barr an spóirt, agus é ag imirt a chluiche deireanach i gcluiche ceannais na bliana 2009 sa bhua in éadan Chorcaí. Tá níos mó cluichí imeartha aige sa chraobh ná aon pheileadóir eile riamh. Bronnadh gradaim All-Star air trí uaire, cé nár bhain sé an gradam úd Peileadóir na Bliana amach riamh. 
Ag tús na bliana 2010, bhí caint agus ráflaí sna meáin nach mbeidh Ó Sé ag filleadh ar an bhfoireann, ach bhí sé amhlaidh sa bhliain 2009 chomh maith agus tháinig sé ar ais. Agus é faoi agallamh le Dara Ó Cinnéide ar Raidió na Gaeltachta ar an 17 Feabhra 2010, scaoil Ó Sé an nuacht go raibh sé ag éirí as chun níos mó ama a chaitheamh lena chlann. D'admhaigh sé nach mbeidh sé furasta a bheith ag féachaint ar chúrsaí mar chuid de lucht leanta na foirne sna cluichí móra, ach dhearbhaigh sé go bhfuil an-mhuinín agus meas aige sna pheileadóirí óga atá ag teacht i gcomharbacht air. Fuair sé ardmholadh ó laoch Chiarraí Jack Ó Sé a dúirt go raibh an-mheas aige air, agus gur ambasadóir a bhí ann do Chiarraí ar feadh sé bliana déag.
Nia an iar-imreora Páidí Ó Sé atá ann, agus imríonn a dheartháireacha Tomás agus Marc sna foirne chéanna.
Kieran Cremin. Peileadóir is ea Kieran Cremin. As Contae Chiarraí dó. Imríonn sé le CLG Coiste Chontae Chiarraí.
Seán O'Sullivan. Peileadóir is ea Seán Bán O'Sullivan. As an gCromán i gContae Chiarraí dó. Ghnóthaigh sé boinn uile-Éireann mar thosaí le sinsir an chontae sna blianta 2006, 2007 agus 2009.
Darran O'Sullivan. Peileadóir is ea Darran O'Sullivan. As Contae Chiarraí dó. Imríonn sé le foireann peile an chontae. Bhí an Súilleabhánach ina chaptaen ar an bhfoireann nuair a bhaineadar Craobh na hÉireann sa bhliain 2009.
Declan Quill. Peileadóir is ea Declan Quill. As Contae Chiarraí dó. Bhíodh sé ag imirt le CLG Coiste Chontae Chiarraí, agus imríonn sé lena chlub fós.
Ronan Hussey. Peileadóir is ea Ronan Hussey. As Contae Chiarraí dó. Bhíodh sé ag imirt le CLG Coiste Chontae Chiarraí, agus imríonn sé lena chlub fós, is é sin CLG An tSnaidhm.
Mossie Lyons. Peileadóir is ea Mossie Lyons. As Contae Chiarraí dó. Bhíodh sé ag imirt le CLG Coiste Chontae Chiarraí, agus imríonn sé lena chlub fós.
Donnacha Walsh. Peileadóir is ea Donnacha Walsh a rugadh ar 3 Iúil 1984 i dTrá Lí i gContae Chiarraí. Imríonn sé le CLG Coiste Chontae Chiarraí agus le Cumann Peile Réalt na Mara, an Cromán.
Mike Frank Russell. Peileadóir is ea Mike Frank Russell. As Contae Chiarraí dó. Imríonn sé le CLG Coiste Chontae Chiarraí.
Tommy Griffin. Peileadóir is ea Tommy Griffin. As Contae Chiarraí dó. Imríonn sé le CLG Coiste Chontae Chiarraí.
Paul O'Connor. Peileadóir is ea Paul O'Connor. As Contae Chiarraí dó. Imríonn sé le CLG Coiste Chontae Chiarraí.
Mícheál Quirke. Peileadóir is ea Mícheál Quirke. As Contae Chiarraí dó. Imríonn sé le CLG Coiste Chontae Chiarraí.
Daniel Bohane. Peileadóir is ea Daniel Bohane. As Contae Chiarraí dó. Imríonn sé le CLG Coiste Chontae Chiarraí.
Kieran O'Leary. Peileadóir is ea Kieran O'Leary. As Contae Chiarraí dó. Imríonn sé le CLG Coiste Chontae Chiarraí.
Tomás Breathnach (peileadóir). Fear spóirt Éíreannach is ea Tomás Breathnach (Béarla: "Tommy Walsh"). As Trá Lí i gContae Chiarraí dó. Tar éis dó bonn caide uile-Éireann a ghnóthú le sinsir Chiarraí sa bhliain 2009, d'aistrigh se go Melbourne chun imirt le foireann peile Astrálaí St Kilda.
Rónán Ó Flatharta. Peileadóir is ea Rónán Ó Flatharta. As Contae Chiarraí dó. Imríonn sé le CLG Coiste Chontae Chiarraí.
Airciméidéas. Matamaiticeoir agus fisicí agus innealtóir agus airegóir agus réalteolaí Gréagach ab ea Airciméidéas Shioracús (Gréigis: Ἀρχιμήδης, traslitriú: "Arkhimḗdēs") (t. 287 RC – t. 212 RC). Cé nach bhfuil sonraí a shaoil an-soiléir, meastar go bhfuil sé ar dhuine de na h-eolaithe is mó sa tseaniarsma clasaiceach riamh. I measc na forbairtí a rinne sé i bhfisic ná bunú an hidreastatachas agus prionsabal an luamháin a mhíniú.
An scéilín is cáiliúla a insítear faoi Airciméidéas ná an lá a chum sé modh nua chun rud le cruth neamhrialta a thomais. Léim sé amach as an bhfolcadh ina raibh sé suite, agus rith sé amach lomnocht ar an tsráid ag scairteadh "Iúiríce!" (Gréigis: "εύρηκα!"), "Tá sé faighte agam!").